Վիկտոր Սոկոլով

**Վիկտոր Նիկոլաևիչ Սոկոլով** ( . ), ռուս ծովակալ։ 2022 թվականի օգոստոսից մինչև 2024 թվականի փետրվար  եղել է Սևծովյան նավատորմի հրամանատարը։

Հետախուզվում է Միջազգային քրեական դատարանի կողմից՝ ենթադրվող ռազմական հանցագործությունների համար։

## Կենսագրություն
### Կրթություն

Սոկոլովը  սովորել է Լենինգրադի Մ. Վ. Ֆրունզեի անվան ռազմածովային բարձրագույն ուսումնարանում (1980—1985), ավարտել է նաև Ռուսաստանի Դաշնության ռազմածովային նավատորմի բարձրագույն մասնագիտական սպայական դասընթացները  (1991—1992), ծովակալ Նիկոլայ Կուզնեցովի անվան ռազմածովային ակադեմիան (1995—1998), Ռուսաստանի Դաշնության զինված ուժերի գլխավոր շտաբի ակադեմիան  (2004—2006)։

### Ծառայություն
1985 թվականից մինչև 1990 թվականը որպես ականա-տորպեդային մարտական մասի հրամանատար ծառայել է «СКР-61» պարեկային նավում (1985—1987), ականազերծող «Якорь» / Խարիսխ (1987—1989),  «БТ-51» նավերում (1989—1990): Այնուհետև նշանակվել է «Якорь»-ի հրամանատարի օգնական (1990—1991), ականազերծող «Заряд» նավի հրամանատար (1992—1993), ականազերծողների 187-րդ դիվիզիոնի շտաբի պետ (1993—1994), Խաղաղօվկիանոսյան նավատորմի ականազերծողների 81-րդ դիվիզիոնի հրամանատար (1994—1995): Հաջորդել են բարձր հրամանատարական պաշտոններ. Խաղաղօվկիանոսյան նավատորմի շտաբի օպերատիվ կառավարման բաժնի պետ (1998—2000), շտաբի պետ (2000—2002), այդ նույն նավատորմի վերջրյա նավերի 165-րդ բրիգադի հրամանատար (2002—2004):

Խաղաղօվկիանոսյան նավատորմի Պրիմորիեի տարատեսակ նավերով տորմիղի հրամանատարի տեղակալ (2006—2010), ապա՝ հրամանատար (2010—2012):

Հյուսիսային նավատորմի Կոլայի տարատեսակ նավերով տորմիղի հրամանատար (14.09.2012—2013):

2013 թվականի օգոստոսից մինչև 2019 թվականի դեկտեմբեր ամիսը պաշտոնավարել է որպես Հյուսիսային նավատորմի հրամանատարի տեղակալ, որից հետո Ռուսաստանի Դաշնության նախագահի  № 602 հրամանագրով նշանակվել է Խորհրդային Միության նավատորմի ծովակալ Նիկոլայ Կուզնեցովի անվան ռազմածովային ակադեմիայի ռազմագիտական կենտրոնի պետ:

Գլխավորել է Հյուսիսային նավատորմի մի խումբ նավերի, դրանց թվում՝ Խորհրդային Միության նավատորմի ծովակալ Նիկոլայ Կուզնեցովի անունը կրող ծանր ավիակիր-հածանավի և «Պետրոս Մեծ» ատոմային-հրթիռային ծանր հածանավի մարտական արշավը Միջերկրական ծովով: Սիրիայում ռուսական ռազմական գործողության շրջանակներում Սոկոլովը 2016 թվականի դեկտեմբերից մինչև 2017 թվականի հունվարը ղեկավարել է Հյուսիսային նավատորմի ռազմածովային ստորաբաժանումը՝ *«Ծովակալ Կուզնեցով»* ավիակիրի գլխավորությամբ։

2020 թվականի հունվարի 17-ից մինչև 2022 թվականի օգոստոս Սոկոլովը եղել է Ն. Գ. Կուզնեցովի անվան ռազմածովային ակադեմիայի ղեկավարը:  2022 թվականի օգոստոսի 10-ին՝ Ուկրաինա ռուսական ներխուժման օրը նշանակվել է Սևծովյան նավատորմի հրամանատարի ժամանակավոր պաշտոնակատար, 2022 թվականի սեպտեմբերի 14-ին՝ այդ նավատորմի հրամանատար:

Սոկոլովը դերծովակալի կոչում է ստացել 2011 թվականին, փոխծովակալի կոչում՝ 2014 թվականին։ 2023 թվականի հունիսի 6-ին՝ Ուկրաինա ռուսական ներխուժումից 15 ամիս անց Վիկտոր Սոկոլովին շնորհվել է ծովակալի կոչում:

Ամուսնացած է, ունի երեք որդի։

Չհաստատված ուկրաինական տեղեկությունների համաձայն՝ Սոկոլովը զոհվել է 2023 թվականի սեպտեմբերի 22-ին Սևաստոպոլում Սևծովյան նավատորմի կենտրոնակայանի վրա հրթիռակոծության հետևանքով: Ռուսաստանի պաշտպանության նախարարությունը տեսանյութ է հրապարակել, որում ասվում է, որ Սոկոլովը ողջ է։  Սևծովյան նավատորմի հրամանատարի պաշտոնը 2024 թվականի փետրվարին ստանձնել է Սերգեյ Պինչուկը։  Ուկրաինայի զինված ուժերը 2024 թվականի փետրվարի 1-ին խորտակել են «Իվանովեց» հրթիռային կորվետը։

2024 թվականի մարտի 5-ին Միջազգային քրեական դատարանը տվել է Սոկոլովին ձերբակալելու օրդեր՝ Ուկրաինայում ռազմական հանցագործությունների համար։

## Քրեական հետապնդում
### Ուկրաինա
2023 թվականի մայիսին Ուկրաինայի անվտանգության ծառայությունը Վիկտոր Սոկոլովին մեղադրանք է առաջադրել ագրեսիվ պատերազմ մղելու և Ուկրաինայի տարածքային ամբողջականությունը ոտնահարելու համար՝ պնդելով, որ նա անձամբ հրամաններ է արձակել «Калибр» մարտական թևավոր հրթիռներով Ուկրաինայի էներգետիկ ենթակառուցվածքի 32 օբյեկտներ խոցելու նպատակով, ընդ որում՝ պայթյունների հետևանքով զոհվել է 4, վիրավորվել 40 մարդ:

### Միջազգային քրեական դատարան
2024 թվականի մարտի 5-ին Միջազգային քրեական դատարանը Վիկտոր Սոկոլովին ձերբակալելու օրդեր է տվել՝ Ուկրաինա ռուսական ներխուժման ընթացքում ենթադրյալ ռազմական հանցանքներ կատարելու կապակցությամբ (մասնավորապես՝ ուկրաինական քաղաքացիական անձանց ու օբյեկտների վրա նպատակադրված հարձակումներ գործելու):

## Ծանոթագրություններ


## Արտաքին հղումներ
* Биография на сайте ВУНЦ ВМФ «Военно-морская академия имени Адмирала Флота Советского Союза Н. Г. Кузнецова» 
* Биография на сайте ТАСС
* Վիկտոր Սոկոլովի պրոֆիլը (ռուս.)

Կատեգորիա:1962 ծնունդներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Ռուս ծովակալներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսներ
Կատեգորիա:ՎՀ/թեմա 4